
Ministru kabineta sēdes protokollēmums

Informatīvais ziņojums "Par nepieciešamo finansējumu mācību priekšmetu olimpiāžu un skolēnu zinātniski pētnieciskā darba nodrošināšanai 2024. gadā"

· 1. Pieņemt zināšanai iesniegto informatīvo ziņojumu.
· 2. Atbalstīt informatīvajā ziņojumā iekļauto 2021. - 2027. gada plānošanas perioda 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālās apmācības sistēmu un māceklības ieviešanu" 4.2.2.3. pasākuma "Pedagogu metodiskā atbalsta centra izveide profesijas attīstībai un prestiža uzlabošanai" (turpmāk - 4.2.2.3. pasākums) atbalstāmo darbību īstenošanas ātrāku uzsākšanu.
· 3. Noteikt, ka 2024. gadā līdz vienošanās par Eiropas Savienības fonda projekta īstenošanu noslēgšanai ar Centrālo finanšu un līgumu aģentūru informatīvajā ziņojumā iekļauto 4.2.2.3. pasākuma atbalstāmo darbību īstenošanai nepieciešamo valsts budžeta līdzekļu finansējumu attiecināmo izmaksu segšanai Valsts izglītības satura centram kā 4.2.2.3. pasākuma plānotajam finansējuma saņēmējam līdz 943 977 euro apmērā nodrošina no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktajā kārtībā.
· 4. Izglītības un zinātnes ministrijai nekavējoties informēt Ministru kabinetu, ja izmaksas, kas 4.2.2.3. pasākumā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Sociālā fonda Plus, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu vai aprakstu situācijas risinājumam, lai turpinātu projekta īstenošanu.

